Kamer van Mynwese trek aanbod terug | Maroela Media
Die Kamer van Mynwese het vandag in reaksie op Solidariteit se aanvaarding van die finale aanbod in vanjaar se goud-loononderhandelinge ’n geskil teen Solidariteit verklaar en sy finale aanbod teruggetrek.
Volgens Gideon du Plessis, hoofsekretaris van Solidariteit, het die Kamer van Mynwese sy morele kompas verloor en bewys hulle met hul eensydige optrede ook dat hulle in kwade trou onderhandel. “Solidariteit probeer verantwoordelik en in die belang van die goudbedryf optree, maar die Kamer van Mynwese is onverantwoordelik in sy optrede en kelder pogings om volhoubaarheid te verseker,” het hy verduidelik. “Solidariteit sal regsadvies inwin oor die kwade trou handeling van die Kamer, maar is baie teleurgesteld in die Kamer wat nou bevestig het dat hy inderdaad nie ’n betroubare rolspeler is nie.”
Krugerwildtuin-helikopter land veilig ná enjinprobleme
Welkom in Suid Afrika. Niks of niemand is hier betroubaar nie. Jy kan geen woord glo wat uit iemand se mond kom nie,want more word daar gese “dis nie wat ons gese of bedoel het nie”
maroela julle gaan seker nou weer nie my kommentaar plaas nie want ek trap op tone ne
Ek weet nie waar kry Solidariteit sy mandaat nie, in noordwes by anglo gold ashanti het ons nog geen vergadering met hulle gehad nie